
-—— NENO, CONgoxa 


cerne 
neno congoxa 
2 


Cuspindo sangue , hipocrisía e bagoas ... 
Poesía escura, existencialista , chea de rabia , nun tempo onde 
todo corre e afoga, nun tempo onde quedámonos sen voz, 
escondidos, refuxiados nas letras e na noite e atopámonos co 
mais visceral e repugnante, atopámonos co artificio dunha 
sociedade horrible, noxenta... 


O poemario e unha serie de mocos cuspidos dende o interior dun 
ser farto, que con gran sutileza lle da forma e sentimento para se 
converter en rock duro, en berro de desesperación, Ou nun 
sorriso enxordecedor e tolo. O poema “á tristeza”, é unha patada 
no fígado, un sentimento arraigado pero oculto, que define 
dunha forma triste e fermoso ese sentimento de derrota e 
desolación que sentes cando ves o teu carón, € non ves vida... 


Cando os nenos deixaron de xogar el(o autor) ,era aínda un neno 
pero que nunca deixaría de xogar...segue berrando coas túas 
verbas no papel, e segue asombrándote co quedo, co silencio, co 
sono. 


Sentila derrota, non é estar derrotado, é simplemente o camiño 
para a vitoria...deixa que se confíen. 


Un sorriso no aire. 


Dobranoc. 


A Maruja da Triga, a miña avoa 


I 

Todo enche de ficción á vida, 
o que observo e deformo 

e O Que non Observo e ignoro. 
Todo é ficción: 

a consulta do dentista, 

O armario empotrado, 

a palabra patriota, 

a educación, 

as contras das igrexas, 

as ladeiras amarelas de toxos, 
O ceo azul 

OU O CEO Negro e a lúa. 

As pantallas que non cesan na súa información, 
o estourido dos motores, 

a auga de cristal... 

as lentes azuis ou verdes ou brancas, 
a extensión aberta do océano, 
a familia e as vodas, 

as celebracións comerciais, 

as estradas de tres carrís, 

os hostais con almofadas altas. 
Todo é ficción 

e observo o meu ego baleiro 

e a miña especie extinguíndose 


cunha linguaxe de tránsito, 

de cultura económico-lucrativa. 
Todo é ficción 

como as miñas verbas 

e OS Meus latexos esgotados, 
como as mans que descoñécense. 
Ata sinto ficción no amor 

cando fecho os ollos e non te alcanzo 
e O teu rostro esfúmase e regresa, 
defórmase e retorna ... 

sempre ilusorio e distante, 
sempre próximo e latente, 
convulsivo e inmensurable. 

O reflexo do globo luminoso 
deformábase na porta de cristal 
mentres esta movíase 

e eu a observaba... 

Alguén o interpretaría como unha mensaxe... 
Eu o observo 

non máis lonxe da estética 

e da casualidade 

e da causalidade... 

É lóxico observar 

o reflexo da lámpada que me escolta 
e que non ilumina Os meus escritos. 


1O 

Non son o santo que cólgase 

na hornacina improvisada dun armario 
nin o perfecto sorriso que poida chegar a miña cara. 
Non son a figura delgada 

e morena e demacrada 

que ceibaron nas rúas 

e hoxe deambula descontento, 

esquivo e desconfiado... 

Non son a túa propia palabra 

xa que mesmo a miña é estranxeira 


IV 

Remata a inestabilidade das flores 

-fráxiles pétalos ceibados no ar- 

con un final orgásmico e extasiado 

no que se observa unha noite inacabada 

(xa sabemos o que isto significa...). 
Prolónganse as horas nocturnas 

e a pel é cada vez máis uniforme, 

dous corpos que fúndense na herba 

dun prado común que só nós contemplamos 


Vv 

Neno fuxe ata lombrigas instigadas 
pola pel que locen 

que é atípica e non encaixa, 

pola voz que falan, 

polo corpo amorfo que elas ollan... 


VI 

Traio en min 

unha corrente anubradora de bramidos... 
e as voces alleas que falan berrando 
profundan na miña calma 

ata afogarme delirante. 


O meu sosego 
é o recordo da túa transparencia. 


Atopo en min 

as flores que plantaches 

entre a maleza do mundo. 

Os fogares desposuídos fundironse 

unindo as follas polícromas, 

e os maleteiros que procrearon sementes propias 
e as lendas que adormeceron a furia 

recordaron a incandescencia do fogo. 


Isto foi a miña acracia, 

o meu cálido inverno, 

O meu universo repousado 
sobre o agarimo da túa tenrura. 


VII 

Xa pódese ver o mar, 

xa desapareceu toda esa furia contida 
-inconsciente sobre as ondas- 

e OS primeiros raios da temperá tarde 
incitan a camiñar sobre as nubes 
deixando cair das mans as pedras 

e os reloxos que ceiban 

as voces doces do ar. 

O meu peito espido 

respira o vidro que transforma 

todo o ceo nunha illa visible... 
desexada internamente 

para ollarse limpo 

e poder correr mentres saltas, 
enterrando os pes na area. 

Seguro que volverán os raios brancos 
a ocupar o ceo 

enxordecendo os ollos 

dos que non queren ollalos... 

pero eu xa non estarei 

entre as mans dos que choran 

por non telas aberto antes... 

cando eu xa as tiña relaxadas 
agarimando o acantilado da túa mirada 


e a tormenta convencida 

en ter que agardar á seguinte tarde 

e non ter por que entristecela. 

Podería ollar calquera tempo pasado 

-OU soña-lo óptimo sino das miñas pegadas- 
pero só contemplo a xanela 

sen diferir coa chuvia 

nin cos ocos celestes que agochan as nubes. 
Podería ollarme constantemente nesa insua 
perfecta e cíclica 

nunha felicidade única, perenne, 


que destruiría o soño da incongruente teima... 


Tódalas illas están esquecidas 

pero todas son nosas, 

só distáncianos un mar alaranxado 
que descorre polas nosas veas 

sen ter función nun corpo adormecido. 

VII 
Cando un camiña esquecido de si mesmo 
por pistas de terra coñecidas, 


sentindo non máis que o golpe dos pes no chan 


e o golpe das voces no pensamento, 
obvia a continxencia do ar no rostro 

e o malhumorado graznido colectivo 

que non perturba nin o camiño 

nin os pensamentos 

nin O ar que esquiva a miña fronte... 
Cando un camiña esquecido de si mesmo 
tórnase un filtro translúcido ós raios do sol, 
e a forza medida do ar 

e o camiño 

obviante 

e ti es o camiño que esquécese. 

IX 

Porque nos días pesados e longos, 

onde o recordo é un espazo caótico, 

eu abdico da miña conciencia 

para entregarme espido ó teu corpo... 

Igual as verbas enmudeceron 

e O agarimo non é descrito 

como nos papeis inquedos de calquera comezo 
mais nos somos OS mesmos coñecidos 

que xurdiron da auga do inverno 

entre o sol matinal dun día non agardado... 
Óiote respirar na miña soidade 

excitando ó meu pulso, 

movendo as flores que decoran esta demora... 
a demora que agarda 

ÓS nosos Corpos sen mordaza, 

ás nosas almas limpas de estouridos. 

X 

Me sonrojo, 

con los nervios abiertos de mi frente, 
cuando esa luz me aprieta el cerebro... 
Devuelvo mi tiempo, 

mi esperma azul detonado, 

mi canción mutilada y estéril... 

Me sonrojo, 

me avergúenzo de todo, 

paseo por vuestra mirada 

y siento náuseas en el centro de mi vacío recuerdo... 
Me sonrojo ante el púlpito quebrado, 

ante el dogma obviado de tu boca sin dientes, 
me río conociendo tu derrota, 

a salvo de tus salmos solemnes 

y, simple-mente, seguro de lo que no hago... 
Me sonrojo retornando mis pies a tu vientre 
y ya mi cuerpo reposa 

sobre 

el 

más 

hermoso 

sosiego. 

AGARDANDO 


Podería deitarme en calquera recuncho 
e comezar a agardar... 

agardarme a que pase 

e decida moverme 

e que acéndase unha luz 

e que no horizonte apareza un paxaro 
abrindo o ceo. 

Podería deitarme nese mesmo recuncho 
e ollar os pes por debaixo das estradas 
e contemplar a merda que levamos pegada, 
adherida, 

o lastre que ancóranos Ó desastre... 

O desgaste da carne ficticia 

nunha cidade ficticia... 

Podería agardar a que a choiva 
lavárame un pouco os ollos 

e despexárame de tantos puntos na vista 
para so ollar o real 

e descartar a dúbida punzante 

de quen sempre esquiva (...) 

META-MORFO-SE 


Vexo que se me achegan rodeándome, 
entran primeiro pola boca 

para logo desfacerme a ialma 

e esquecer que teño corpo e pensamento 
coma algo atopado... 

Un home máis gordo e verde 

que calquera montaña 

achégase ós meus ollos 

e xa podo sentilo seu alento mariño 
-de marea baixa na ría- 

antes de que abra a boca. 

Él desvíase rodeando a miña cabeza 
para pousar logo 

O seu beizo caído 

na miña orella... 

Podíame estar falando, 

asubiando calquera letra inventada 
que eu xa non me inmutaba 

hierático na desidia dos cambiantes. 
Pero aquel home seguía a falar 
mentres as pingas da súa caverna 
enchían o meu peto 

e humedecían os dedos dos meus pes 

logo de anegalas botas... 


comezaron a xurdir peixes na roupa 
que naceron da auga do home 

e O MEU Corpo o agarimaban 

centos de pequenas aletas... 

e seguía sen sentir nada. 


Retórzome no chan mollado 
aleteando e convertido en troita 
dou saltos sen atopar fondo 

e agonizo no aire que deume a vida 

AFÓGOME CUNHA PINGA DO MEU 
OLLO 


As casas, 

Fogares, 

O recordo dun intre pechado 

Gañando tempo para non esvaecerse... 

O soprido da noite que despeitea a lúa 

Mentres ninguén percatase do seu movemento... 
Expresa a noite O seu senso... 


Como podería negarllo, 

Unicamente ela mesma podería deterse 

No seu impulso desatado... 

Habitaches tódolos tellados 

Agora sentes como os que baixo eles habitan... 


Procura non deitarte, 

Inclinarte incómodo para velar ás horas, 
Non pechar os ollos, 

Gañar tempo inútil para perdelo...sempre 
Antes do abrente. 


Deixa aberto o espazo que construíches 
O último berro de “gracia”... 

Mellor non durmas. 
Esquécete da túa consciencia, 
Ultima o pensamento para pulilo. 


Organiza o teu final 
Lévao da man á beira máis fermosa 
Lávalle o tempo, as estrelas, a noite... 


Ocúltase o día e todo comeza de novo. 

SENTADO 


sentado todo o día. 

catro paredes amplas: 

catro paredes. 

nin sequera podo ollar pola xanela 

O verde que asómase, 

as nubes 

ou a xente 

(inda que por aquí non pasen). 

esta estancia é un caixón fechado 
cunha boca estreita e alargada, 

é un buzón para xente, 

un buzón que vaime deixando sen ar, 
unha gaiola de moscas caladas, 

un cemiterio de moscas caladas 

onde o que vale é o que ten valía(—) 
onde o que vale, 

para min, 

non vale nada. 

a plaqueta esvara a suor do escravo ben pagado, 
a aparencia do que é e sempre engana... 
pero non me enganades 

vivides sen vida, 

sen tempo, 


vivides para o VOSO traballo 
sen que sexa VOSO. 

podo soñar, 

deitarme no canto da mesa, 
facer equilibrio con dúas agullas 
un fío e unha formiga funambulista 
e pasar así todo o día... 

ollando o tempo, 

O meu, 

o da formiga, 

o do buzón, 

o dos números borrados... 
sentado todo o día 

DAME UNHA CORDA 


Dáme unha corda, 
un sorriso enlatado 
ou a miña ledicia... 


Dáme a razón que non atopo 

pero deixame deitarme na miña dor oculta, 
nesta estancia suxa de vergoña 

que afógame na noite insomne... 


Dáme os resumos queimados, 

O zume amargo do meu sangue... 

jvou bebe-la miña apatía! 

jvou queima-la miña mente! 

para que salten no ceo peixes en conserva 
e despois 

todos abramos a boca 

e insuflemos o aceite da súa nudez. 


Dáme un espello 

que quero muta-los pensamentos 
deformalos, 

baleiralos, 

esquecelos, 

durmilos logo dunha longa carreira... 


Dáme as verbas, 

os recordos que xa non volven, 

a morte que ollei de lonxe 

para eu devolverte os abrazos esquecidos, 
a miña tensa mirada que non di nada 

e que nada contempla... 

a vacua ausencia coa que vivo 

para poder desfacerme dela. 


Dáme unha corda, 
un sorriso enlatado 
Ou a miña ledicia. 


23 


UN SORRISO 


Un xigante, unha rocha, 

a boca de peixes mortos, 
un recordo de salitre... 

o sol quecendo algas... 

A pel sécase, 

retorce a súa tersa, 
delicada, 

enmascarada, 

adornada 

suavidade. 

A pel desaparece, 

O mar inverte o ritmo, 

a area faise barro 

nun recordo de salitre. 

As plumas nos beizos, 

as cadeiras rotas, 

unha lima no cerebro pulindo o inexistente... 
Un segredo, 

OS aforros... 

consumo de dioxinas, 
graxas e larvas de consumo, 
consumo de tristeza, 

graxa e larvas de consumo. 


Consumo de verbas, 

apáticas verbas de soidade 
rebozándose, 

gozando da ledicia de estar só 

e da tristeza de vivir con xente... 


merda rebozada en algas queimadas. 


Un sorriso. 

BENVIDOS O DESERTO DE GALIZA 


Cando non poidamos respirar 

cando os pulmóns sacudan o seu polvo anquilosado 
cando a caspa dos nosos ollos espese a cegueira... 
camiñaremos a gatas, reptando polo inferno 
e queimaremos as nosas mans Ó arrastrarnos 
yOS NOSOS brazos e os xeonllos, 

a nosa suxa lingua, 

a nosa egoísta cobiza, 

O noso recordo de bondade. 

Todos na pira da inconsciencia 

navegando entre a soidade de seres amorfos, 
entre a magmática vexetación roubada... 
Cada día ten menos senso 

menos vitalidade... 

e vai morrendo pouco a pouco 

ata que desaparece... 

Quizais renaza logo dun tempo 

coa forma torcida das revanchas, 

coa cor do rancor impresa. 

Quizais creza odiando todo o que lle rodea 
ata que na adolescencia 

cometa o crime capital, 

a degolación de todo o seu entorno 

sen poder nos facer nada, 
SO seremos vítimas, 


seremos os esquecidos verdugos xulgados... 


e a xustiza será natural 
e coherente 
e xusta. 

CANTO ANTES MILLOR 


Lévome da man 

como quen leva o aire 

colgado das orellas sen oílo... 
Achégome ás montañas 

e esquívanme as árbores 
-descoñecido para elas- 

como fuxindo do lume 

ou movéndose na búsqueda do sol 
afástanme nun deserto 

de dunas esquiadas 

e eu Non escoito máis que sorrisos 
A contradición móstrame o delirio 
e agora lévome collido dun pe 
mentres a miña mente esvara polo río 
afogándose...... 

O meu cabelo mollado 

estírase cara un chan de pedras 

e diviso o meu fin inerte 

de granito e auga, 

de humidade, inercia e nada. 

VOUA FALAR DE TI 


Penso que a todos nos une 

O sabor amargo das nosas bocas 
O peso do cuspe cimentado 

A rancia tormenta de encontros 


Penso que cando saio pola porta 

O sol non é o que da vida ás follas 
Nin a chuvia quen as limpa 

Senón que ambos confabulan 

E atacan os meus ombreiros fláccidos 
Para afundirme pouco a pouco 


Que porcos 


“Quixera ter de que falar 

Non falar de ti 

De vos 

De todo DIOS 

Sen saber nada, 

Sen ter conciencia nin interese...” 


Dicía isto coa boca semiaberta, 
Con esa boca de serpe fanada 

Que noxo... 


Pero coma ela todos falaban 

berraban ás portas dos bares 
sentenciando a VIDA da XENTE, 

case sempre comezaban por alguén MALO, 
-O PEOR, 

O MÁIS EXTRAÑO, 

O MÁIS APÁTICO, 

EN FIN O MÁIS CALADO- 

logo a paixón das súas linguas 

os levaba a fluír 

sen pausa 

-como mulleres en celo, 

como homes en celo, 

como as ras en celo 

COS SEUS ESCUros Órganos saídos - 
vomitando todo o seu ABURRIMENTO 
sobre o sopor da rúa abandonada.... 


Cada día que camiño... 
retrocedo 

Cada rostro que vexo... 
Esquívame. 

jEu non quero ser 

as escasas palabras 
das súas bocas! 

pero que podo facer... 


Retorcerlle os ollos 

iSsería demasiado cruel? 

jpero é que así poderían ollarse! 

sen medo, 

sen a tormenta psicótica das súas rutinas, 


sen o rol de escravas submisas que adquiriron... 


serían máis libres 

se devorasen as obleas das súas nádegas 
sabendo que o pracer sería delas, 
soamente delas dúas... 

ou deles dous. 


SILENCIO 


Van a calarse eternamente, 

vanse somerxer entre as rochas da morte 
para volver sorrintes con percebes nos beizos 
e navallas nas orellas. 


SILENCIO 


31 


que xa detestaron a súa amizade 
e comezan de novo a súa singradura 
na inmensa e máis profunda 
IGNORANCIA... 

SILENCIO 

SILENCIO 

SILENCIO 

SILENCIO 

SILENCIO 

SILENCIO 

SILENCIO 

Á TRISTEZA 


vexo que o meu redor van medrando malas herbas, 
tristeza vexetal e árbores que morren e flores secas, 
todos xogando á ruleta coa miña cabeza... 

eu aplaudo cos pes colgados a miña derrota 

mentres sorrín as paredes apáticas do meu “cuarto”. 
Puiden dar un salto, 

facer algún movemento para esquivalo 

pero sempre agardei ó efecto para coñecer despois a causa 
e sempre perdía o tempo nesta resposta... 

con calma fun tragando 

engordando a miña dor, 

panelando sobre a miña pel a son amarga dos recordos... 
agora camiño e contemplo que todo é tristeza, 

que a cada intre feliz séguenlle dúas ou tres doenzas, 
as veces penso que son os meus ollos 

pero inda estando cego sinto ó mesmo: 

contemplo como as unllas retórcense 

e como unha bágoa cae xigante sobre a terra... 

como as VOCES, as linguas se anulan 

como as razas, as forzas auto.extínguense 

como un sombreiro negro énchese de boletos falaces 
e sortea vidas e mortes a cada segundo... 

contemplo o mar sen solpores, o asasino educado, 

o ceo deformado do noso aire, 

OS meus pulmóns enfermos, 

os berros dos desquiciados nenos e dos descoidados pais, 

a guerra entre motores sobre a beirarrúa conquistada, 
contemplo aves precipitándose sobre o cemento, 

cruentas estatuas de pel morena... e branca no inverno, 
luces, sombras, excrementos contaminantes, troncos sinuosos, 
colmeas de cera verde, pedras, zapatos, reloxos, 

lapiceros de cores, negro, gris, vermello, bosques ardendo, 
papeis ardendo, cabezas ardendo, camiñando sen sentir nada, 
todos rindo ferozmente coa gorxa estrangulada 

e o fondo do esperpento un ser deforme abre a boca 

e succiona toda esta escoira, 

todo este desorde, 

logo as rúas fican brancas, sen movemento, nin son... 
soamente unha luz intensa que se reflexa punzante no branco 
das rúas, 

eu fico no recuncho inalterable 

na cúpula invencible, 

comendo os restos... 

contemplo o branco mundo de algodón falso 

a miña fronte marcada e a xente tinguida que segue sorrindo, 
as veces nada cambia, 

todo permanece... 

á tristeza. 

O TEMPO DOS SIN-TEMPO 


Agardaba non ter que agardar, non presumir un retraso nesta 
última cita, agardaba non desesperarme, non rematar contando 
Os cadros que forman cada plaqueta nin os cordóns de cada 
zapato, agardaba simplemente que chegase e nunca chegaba... 
Logo eu ficaba esgotado diante do reflexo da miña ausencia...O 
menu peito comezaba a palpitar redobres e o sol caía sobre a miña 
cabeza coma a luz das farolas cae sobre os carros mollados. 
Convencinme de que tiña que camiñar, fuxir da miña estática 
espera e arrinquei os pes do meu molde e camiñei en círculos 
sempre co mesmo percorrido, cada vez máis veloz, máis rápido, 
dentro das posibilidades aerodinámicas do meu corpo...logo o 
menu corpo foi trade e perforei o pedestal da espera da miña 
propia demora, unha simbiose de vodka e xenebra que non 
levoume a ningures. 

Permanecín enterrado, torado na pétrea base da miña soidade e 
pola miña pel comezou a camiñar unha especie de xelatina 
agradable, semellaba que esta substancia tiña a intención de 
formar parte de todo o meu corpo...a substancia cubriume ata as 
unllas e creo que só podía mover a comisura dos beizos ata que 
tamén solidificáronse por completo e ficou en min un sorriso 
como de Gioconda (internada no centro psiquiátrico de estatuas 
formadas pola solidificación de substancias xelatinosas), unha 
media ledicia nesa expresión apática que xa antes contiña O meu 

rostro...creo que fiquei alí cravado no escuro recuncho que 
ninguén transita durante anos sen ollar nada máis cos restos da 
polución dun pobo afastado... 

Un día unha nena pasou pola rúa correndo veloz, coa inercia da 
felicidade dos anos de xogo, e posouse diante de min con ollos 
de moucho noctámbulo e comezouse a rir, riuse durante horas, e 
da risa máis esperpéntica pasou ó pranto máis real, a súa tristeza 
tan repentina desoloume pero non podía actuar, vin como a 
herba que pisaba comezaba a desaparecer, a rúa ficou en silencio 
como rendéndolle homenaxe ás súas bágoas...contemplei como 
a mesma substancia a cubría, quixen berrar pero a miña gorxa 
non tiña vida, tan so os meus ollos...xa non podía facer 
nada...dende aquel día fiquei cego ó carón da miña cativa 
compañeira... 

UN SER TORPE 


Hoxe desperteime e atopei nos meus ollos o sal do recordo 
pegado ás pestanas..escoitei o vento bater contra as fiestras e 
notei o sol quecendo a pel da miña cara pero non tiven forza 
suficiente para despegar as pálpebras salgadas de recordos... 
Golpeei a fronte contra os cantos das portas ó intentar avanzar 
ata O aseo para mollar o rostro- despexalo de tanto pesado 
pensamento - torcín os dedos dos pes contra as patas da mesa do 
meu estudio e a dor fíxome berrar ata que ese berro contívose 
nun ronquido doente e sen forza, palpei as paredes coas miñas 
mans caiosas é O cravo que sempre emerxe penetroume na unlla 
do anular... grande dor... 

camiñei ata alcanzar as escaleiras e de paso arranquei un anaco 
de papel da parede logo de que o meu corpo freárase de golpe 
despois de que o pelo atrapárase coa lámpada colgada do teito 
do corredor- tanto tempo querendo desfacerme dela e agora case 
acontece o contrario-, notei que o sol volvía a golpearme 
quecéndome a pel a través da xanela cenital da escaleira...unha 
sensación de paz invadiume dende as plantas das pernas, 
subindo polos xeonllos ata o meu sexo...semellaba que centos 
de lucecús viaxaban dentro dos meus pantalóns ó redor do meu 
membro. ..logo do primeiro paso que din disposto a baixar as 
escaleiras xa non lle seguiu ningún outro...0O meu corpo 
transformouse nunca bola fraca de final perdido e golpeeime 

paso tras paso ata caer con forza no chan... 

xa non erguinme...propúxenme agardar hierático na miña dor 
indefinida ata que alguén chegase á porta e puidese berrarlle 
dende o meu novo submundo para así poder erguerme e 
continuar coa miña matinal rutina... 

pasou un tempo...non sei canto tempo... 

volvín a despertar coas pestanas pegadas e cunha terrible dor de 
cabeza e notaba que ó meu redor un bafo húmido e un olor que 
recoñecía, pero que non era capaz de definir, rodeábame e á vez 
aparvábame...un son constante semi-agudo redobraba dentro 
dos meus oídos, dentro case do meu cerebro...primeiro ascendía 
finamente ata chegar a un agudo imperceptible para logo 
lanzarse incrementando o volume cara o baleiro da miña dor, 
cada ton que descendía esnaquizábame os tímpanos e tamén a 
alma... 

DI-ÁL-(O)GO 
-Frústrame o divertimento, tanto en reunións ocasionais con 
medios-amigos como en reunións íntimas con persoas 
achegadas... frústrame, como deixando a mente devastada, 
aborrecendo mesmo esa palabra, xa que entendo que boa parte 
do equilibro entre as parellas céntrase nese tema: a diversión. 
-Xa, xa 
-E non quero dicir con isto que sexa O primeiro paso da 
estabilidade, senón que a min obstíname esta parte do asunto, 
son así, que puta risa, non podo sentirme ben observando a quen 
síntese próximo a min apagado, síntome inútil (inda que fique 
calado sen saber que comentar).. 
-Xa, xa, xa... 
-En parte sinto isto polos meus recordos que reaparecen como 
sombras e que concibíronme como o que son...unha especie de 
no angustioso e opresivo cínguese a miña gorxa e perfora o meu 
peito creando ocos polos que baixan ácidas gotas de 
pensamentos inoportunos e non desexados. Unha nube de po 
adiántase ós meus ollos e non concibo nada con frescura e 
transparencia, só atino a ver unha preocupación emerxente que 
comeza a altera-lo pozo das dúbidas, xa non podo atopar 
realidade en tódalas palabras que escoito e que non contemplan 
O seu significado. 
4 Ticres que alterei a análise póstuma dos feitos ou que os 
comprendo de forma obxectiva? 

-j Ti estás trillado meu! 


40 


ALBORADA 


Cólase hilarante nos meus oídos cando as sabas inda agárranme 
OS pes, sutilmente, elévanme, diríxenme o seu soño, seducen a 
mirada durmida converténdome en ser amado, en ser inútil sen o 
seu son. Despértome, camiño ata o lavabo, séntome na ducha e 
vestido dilúome entre a fría néboa que flúe polas miñas veas... 

